นาทีชีวิต พยานเผยคลิป รถทัวร์ตกเหวเขาพลึง วิ่งมาเร็วก่อนหลุดโค้ง
เมื่อวันที่ 27 พ.ย. 59 ผู้สื่อข่าวรายงานว่า สังคมออนไลน์มีการแชร์คลิปวิดีโอ บันทึกภาพนาทีเกิดอุบัติเหตุรถทัวร์ผู้เกษียณอายุ กสท. ตกเขาพลึงที่จังหวัดอุตรดิตถ์ โดยสมาชิกเฟซบุ๊กที่ชื่อ สมเกียรติ แจ้งกิตติ ผู้เห็นเหตุการณ์ในขณะนั้น ได้นำมาคลิปมาเผยแพร่ พร้อมกับเขียนข้อความระบุว่า เสี้ยววินาทีเองก่อนรถจะตกเหวเขาพลึง กล้องหน้ารถผมจับเอาไว้ได้ ขอไห้ใช้ความระมัดระวังกันเยอะๆ ครับ ซึ่งภาพในคลิปวิดีโอ วินาทีที่ 00.20 เผยให้เห็นเหตุการณ์ขณะรถโดยสารวิ่งมาด้วยความเร็วบริเวณทางโค้ง ก่อนจะเสียหลักไถลชนกำแพงปูนกั้นขอบทาง ควันพวยพุ่งตลบอบอวลไปทั่วบริเวณ,ด้าน พ.ต.ต.รัชตะ สร้อยแก้ว สว.(สอบสวน) สภ.เมืองอุตรดิตถ์ เปิดเผยกับ ,ทีมข่าวเฉพาะกิจไทยรัฐออนไลน์, ว่าจากการสันนิษฐานเบื้องต้น คาดว่าคนขับน่าจะขับมาเร็ว อีกทั้งยังมีพยานเห็นว่า รถทัวร์เร่งความเร็วก่อนที่จะเปลี่ยนเลน เพื่อแซงรถคันอื่นตอนกำลังจะลงเนินพอดี เมื่อวิ่งมาถึงทางโค้งด้วยความเร็วแล้วเบรก จึงทำให้รถเสียหลัก,ขณะที่กรมการขนส่งทางบกได้ส่งทีมวิเคราะห์อุบัติเหตุเชิงลึก ตรวจสอบข้อมูลสภาพถนน ตัวรถ ผู้ขับขี่ และสภาพแวดล้อม อีกทั้งสัมภาษณ์ผู้เห็นเหตุการณ์ พบว่า ถนนช่วงเกิดอุบัติเหตุเป็นทางโค้งลาดชันประมาณ 3 กิโลเมตร มีป้ายเครื่องหมายจำกัดความเร็วและเตือนการใช้ทางตลอดบริเวณ ซึ่งผู้เชี่ยวชาญได้จัดเก็บข้อมูลต่างๆ เพื่อนำมาวิเคราะห์ถึงความเร็วที่ใช้ในการขับขี่ รวมถึงสาเหตุของการเกิดอุบัติต่อไป,ทั้งนี้ อุบัติเหตุรถ บขส. หมายเลขทะเบียน 32-1488 กรุงเทพมหานคร เกิดอุบัติเหตุชนแท่งแบริเออร์เกาะกลางถนนก่อนตกเขา บริเวณถนนทางหลวงหมายเลข 11 รอยต่อจังหวัดแพร่ - อุตรดิตถ์ กิโลเมตรที่ 350 ขาเข้าเมืองอุตรดิตถ์ ตำบลบ้านด่านนาขาม อำเภอเมือง จังหวัดอุตรดิตถ์ ทำให้มีผู้เสียชีวิตจำนวน 18 คน และบาดเจ็บ 20 คน,ข่าวที่เกี่ยวข้อง :,ตีแสกหน้า หาคนผิด เจาะทุกมุม เหตุสลดทัวร์ดิ่งเหวเขาพลึง,ขนส่ง เร่งสรุปสาเหตุรถทัวร์ตกเหว กำชับผู้ประกอบการคุมเข้มสภาพรถ-คนขับ
สังคมออนไลน์มีการแชร์คลิปวิดีโอกล้องหน้ารถ บันทึกภาพนาทีเกิดอุบัติเหตุรถทัวร์ผู้เกษียณอายุ กสท. ตกเขาพลึงที่จังหวัดอุตรดิตถ์
รถทัวร์ตกเหว,เขาพลึง,อุตรดิตถ์,กล้องหน้ารถ,กสท